এছাড়া স্কয়ার ফার্মাসিউটিক্যালস তাদের সাবসিডিয়ারি কোম্পানি স্কয়ার ফর্মুলেশন্স ও সিস্টার কনসার্ন স্কয়ার হার্বাল অ্যান্ড নিউট্রাসিউটিক্যালস লিমিটেডকে একীভূত করবে বলেও জানিয়েছে। এজন্য উচ্চ আদালতের পাশাপাশি বার্ষিক সাধারণ সভায় (এজিএম) শেয়ারহোল্ডারদেরও অনুমোদন নিতে হবে তাদের। ঘোষিত লভ্যাংশ ও অন্যান্য এজেন্ডা অনুমোদনের জন্য আগামী ৪ ডিসেম্বর সকাল ১০টায় ঢাকা ক্লাবের স্যামসন এইচ চৌধুরী সেন্টারে এজিএম আয়োজন করা হয়েছে। রেকর্ড ডেট ছিল ৮ নভেম্বর।